CELEX: 62018TN0625
Language: da
Date: 2018-10-10 00:00:00
Title: Sag T-625/18: Sag anlagt den 10. oktober 2018 — FT mod ESMA

14.1.2019   
            
            
               DA
            
            
               Den Europæiske Unions Tidende
            
            
               C 16/46
            
         
      Sag anlagt den 10. oktober 2018 — FT mod ESMA
      (Sag T-625/18)
      (2019/C 16/57)
      Processprog: engelsk
      
         Parter
      
      
         Sagsøger: FT (ved advokat S. Pappas)
      
         Sagsøgt: Den Europæiske Værdipapirtilsynsmyndighed (ESMA)
      
         Sagsøgerens påstande
      
      
                  —
               
               
                  Afgørelse ESMA41-137-1154 truffet af den administrerende direktør for Den Europæiske Værdipapir- og Markedstilsynsmyndighed (ESMA) af 9. august 2018, hvorved ESMA kræver tilbagebetaling af et beløb af 12 000 EUR for omkostninger afholdt af ESMA i sag F-39/14, annulleres.
               
            
                  —
               
               
                  Den dertil hørende debetnota nr. 4440180170 af 10. august 2018 udstedt af ESMA annulleres.
               
            
                  —
               
               
                  ESMA tilpligtes at bære sine egne omkostninger og betale de af sagsøgeren afholdte omkostninger i forbindelse med nærværende sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af finansforordningens (1) artikel 98, artikel 60 i ESMA’s finansforordning (2) og artikel 170 i Rettens procesreglement, samt princippet om parternes processuelle ligestilling, idet det beløb, som sagsøgeren hævdes at skylde og som er fastsat i de anfægtede dokumenter, ikke var blevet fastsat af Retten i overensstemmelse med nævnte artikel 170.
               
            
                  2.
               
               
                  Andet anbringende om, at de omkostninger, som sagsøgte kræver, ikke kan kræves erstattet, idet den rimelige frist for fremsættelse af sådan anmodning er overskredet.
               
            
                  3.
               
               
                  Tredje anbringende om, at sagsøgte har foretaget et åbenbart urigtigt skøn af sagsøgerens gæld, idet det krævede beløb på 12 000 EUR er eksorbitant.
               
            
         (1)  Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).
      
         (2)  Afgørelse fra direktionen om Den Europæiske Værdipapirtilsynsmyndigheds finansforordning ESMA/2014/MB/38.